Land Roveri ja Range Roveri vahele tekkiva tühiku täitis aastal 1989 uus Discovery, Range Roverilt mõndagi laenanud keskmisse hinnaklassi kuuluv nelikveoline universaalmudel, mis kuulus järjest kasvavasse pere-/vabaajasõidukite segmenti. Esialgu oli Discovery saadaval vaid kolmeukselisena, aastast 1990 ka viieukselisena. Mootoriteks olid vana hea 3,5-liitrine V8 ja Land Roveri uus  otsesissepritsega 2,5-liitrine Tdi turbodiisel. Discovery osutus ülimalt edukaks nii kodus kui ka võõrsil.